Основна школа „Никола Тесла“

Нови Сад, Футошки пут 25А

Тел: 021/ 47 90 365

Е-mail: osnikolate@yahoo.com

БРОЈ: 1-901

ДАТУМ: 20. 8. 2020.

**ОБАВЕШТЕЊЕ ЗА РОДИТЕЉЕ**

Поштовани родитељи,

Пред нама је нова школска 2020/21. година која се разликује од претходних због специфичне ситуације изазване пандемијом. Иако у измењеним условима, школа је спремна да отвори врата својим ученицима, што нас посебно радује. Уверени смо да се уз већи степен разумевања, сарадње и толеранције и уз поштовање свих препоручених мера заштите и овај изазов може успешно савладати.

На основу *Посебног програма основног образовања и васпитања* који је припремио Завод за унапређивање образовања и васпитања, на основу иницијативе Министарства, а у складу са Законом и препорукама Кризног штаба за сузбијање заразне болести Covid-19, Школа је приступила изради свог Оперативног плана организације и реализације наставе у школслој 2020/21. години прилагођавајући га просторним и техничким могућностима школе и уз поштовање мера заштите здравља ученика и запослених.

У обавештењу које следи упознајемо вас са најважнијим садржајима Оперативног плана.

1. За све ученике настава ће се организовати **свакодневно у школи** кроз непосредан образовно-васпитни рад и путем наставе на даљину.

2. Ученици свих одељења се деле на две групе, **А и Б групу** (једну групу чини половина од укупног броја ученика, по азбучном реду у Дневнику), а у обзир ће бити узете специфичне ситуације близанaцa, ученици који наставу похађају по ИОП-у... Састав формираних група се не мења.

3. За све ученике (осим целодневне наставе, час 45 минута) часови трају **30 минута**.

4.Организација наставе и модел учења за ученике **првог циклуса**(од I до IV разреда) разликује се од организације наставе за ученике **другог циклуса** (од V до VIII разреда).

**ПРВИ ЦИКЛУС**

**–** За ученикепрвог циклуса(од I до IV разреда) настава ће се организовати према **основном моделу образовно-васпитног рада** који подразумеванаставу која се организује свакодневно у школи кроз непосредан образовно-васпитни рад.

– Сви ученици првог циклуса наставу имају само **пре подне**.

– Групе А и Б долазе на наставу **у два различита термина**. Ученици А групе дневно имају **4 часа** од 30 минута, док ученици Б групе имају дневно **3 часа** по 30 минута. Наредне седмице групе се ротирају. Ученици и А и Б групе користе једну учионицу.

|  |  |
| --- | --- |
| прва седмица | друга седмица |
| група А | група Б | група Б | група А |
| 7:30 – 9:55 (4 часа) | 10:15 – 12:05 (3 часа) | 7:30 – 9:55 (4 часа) | 10:15 – 12:05 (3 часа) |

– Провере знања и оцењивање врши се искључиво у школи, за време непосредног образовно-васпитног рада.

– У паузи између смена А и Б група предвиђена је редовна дезинфекција и проветравање учионица.

**Целодневна настава**

– Ученици I и II разреда који похађају целодневну наставу имају наставу по **основном моделу образовно-васпитног рада** који подразумеванаставу која се организује свакодневно у школи кроз непосредан образовно-васпитни рад.

– Ученици свих одељења се деле на две групе, **А и Б групу** (једну групу чини половина од укупног броја ученика, по азбучном реду у Дневнику). Састав група се не мења.

– Ученици А и Б групе бораве **у две посебне учионице** које се не мењају.Свака група има своју учионицу.

– Час у целодневној настави траје **45 минута**. Ученици обе групе свакодневно имају по **4 часа** дневно. Након реализације два часа, наставници разредне наставе се ротирају по групама. Након часова редовне наставе, реализују се остале активности: ручак, учење и израда домаћих задатака, секције и настава грађанског васпитања и верске наставе...

– Ученици целодневне наставе у школи бораве од **7:30 до 16:00** часова, с тим што се редовни часови завршавају у 11:00 часова.

– Родитељи по ученике целодневне наставе могу доћи у једном од три термина: 11:00, 13:30 и 16:00 часова о чему се изјашњавају путем анкете, која ће им бити прослеђена преко учитељица, а иста ће бити постављена и на школском сајту.Родитељи чија су деца уписана у први разред целодневне наставе анкету могу попунити након пријема првака и упознавања са учитељицама код којих су им деца распоређена, а најкасније до петка 04.09.2020. године. Изјашњење родитеља уколико се одлуче да раније дођу по дете у школу важиће на месечном нивоу.

Напомена:

Родитељи чија су деца укључена у одељења целодневне наставе у обавези су да доставе школи потврду издату од стране послодавца којом доказују да послове морају обављати у седишту или другим пословним и организационим јединицама, тј.да послове не могу да обављају од куће. Потврда треба да садржи и контакт послодавца. Потврду је потребно доставити школи до 10. септембра.

**ДРУГИ ЦИКЛУС**

– За ученикедругог циклуса(од Vдо VIIIразреда) настава ће се организовати према **комбинованом моделу образовно-васпитног рада** који подразумеванаставу која се организује свакодневно у школи кроз непосредан образовно-васпитни рад и путем наставе на даљину.

– Сви ученици другог циклуса наставу имају само **после подне.**

**–** Ученици непарне (V и VII разред) и парне смене **(**VI и VIII разред) долазе у школу у **различитим терминима**. За непарну смену настава почиње у 12:30, а за парну смену у 16:25 часова.

|  |  |
| --- | --- |
| непарна смена | парна смена |
| 12:30 – 16:05 | 16: 25 – 20:00 |

Напомена: Школа задржава право да током рада мења редослед доласка парне и непарне смене.

– Сваки разред подељен је у две групе А и Б групу које долазе на наставу **сваког другог дана**. Ученици А групе долазе у понедељак, среду и петак, а ученици Б групе долазе у школу у уторак и четвртак. Следеће седмице групе се ротирају.

|  |  |
| --- | --- |
| прва седмица | друга седмица |
| група А | група Б | група Б | група А |
| понедељак, среда, петак | уторак, четвртак | понедељак, среда, петак | уторак, четвртак |

**–** Данима када група нема непосредан образовно-васпитни рад у школи, ученици имају наставу на даљину. Тим данима прате наставу путем Јавног медијског сервиса Србије (сатница и распоред часова наставе на даљину је у Прилогу).

– Ученици другог циклуса имају дневно 5 или више часова непосредног образовно -васпитног рада у школи, данима када долазе у школу, према редовном распореду часова.

– Настава за обе групе једног одељења одвија се увек у истој учионици, дакле настава није кабинетска.

– Провере знања и оцењивање врши се искључиво у школи, за време непосредног образовно-васпитног рада.

– У паузи између смена предвиђена је редовна дезинфекција и проветравање учионица.

**УЧЕЊЕ НА ДАЉИНУ**

Родитељи који у постојећој епидемиолшкој ситуацији **не желе** да им деца похађају наставу у школи у току месеца септембра, по унапред описаним моделима рада за оба циклуса, могу да се определе за **учење на даљину** преко ТВ часова који ће се емитовати на Јавном сервису РТС-а. И у том случају, провера знања и оцењивање се врше искључиво у школи, за време непосредног образовно-васпитног рада. Анкета где родитељи могу да се изјасне да желе да њихово дете похађа наставу на даљину током месеца септембра налази се на школском сајту, а иста је родитељима прослеђена преко разредних старешина и представника Савета родитеља.

**МЕРЕ ЗАШТИТЕ ЗДРАВЉА УЧЕНИКА И ЗАПОСЛЕНИХ**

Непосредан образовно васпитни рад у оба циклуса одвијаће се уз поштовање свих мера заштите здравља ученика и запослених:

* едукација о начинима и значају превенције Covid 19 у школској средини
* одржавање физичке дистанце;
* обавезно ношење маски и за ученике и за запослене (ученик може да одложи маску само када седи у својој клупи и слуша наставу);
* редовно чишћење и дезинфекција школске средине;
* редовно одржавање хигијене руку;
* редовно проветравање свих просторија школе;
* ученици и наставници не долазе у школу уколико имају повишену телесну температуру и/или симптоме респираторне инфекције;
* ученици код којих се примети неки од симптома биће изоловани (посебна просторија за ту намену), позваће се родитељи који ће преузети бригу око њиховог збрињавања и даљег поступања.

Родитељи треба свакодневно да пре поласка у школу провере телесну температуру својој деци.

Директор школе

Игор Милићевић

ПРИЛОГ

**Организација наставе путем јавног медијског сервиса Србије**

Приказивање часова ће бити на каналима РТС 2 и РТС 3, сваког радног дана у складу са распоредом, према утврђеној сатници приказивања часова (табела у прилогу). Ученици петог разреда пратиће наставу на каналу РТС 2 са почетком у 8.00 часова, док ће се настава за ученике (VI-VIII разреда) емитовати на каналу РТС 3, са почетком у 8.00, 09.45 и 11.30 часова.

Ученици од првог до седмог разреда имаће дневно по три ТВ часа, док ће ученици осмог разреда имати четири часа.

Настава за ученике првог циклуса (I-IV разред) биће емитована на мултимедијалној платформи РТС Планета.

|  |  |  |  |
| --- | --- | --- | --- |
| РАЗРЕД | Сатница приказивања часова | РАЗРЕД | Сатница приказивања часова |
| Пети разредРТС 2 | 08.00 – 08.30 | Седми разредРТС 3 | 09.45 – 10.15 |
| 08.35 – 09.05 | 10.20 – 10.50 |
| 09.10 – 09.40 | 10.55 – 11.25 |
| Шести разредРТС 3 | 08.00 – 08.30 | Осми разредРТС 3 | 11.30 – 12.00 |
| 08.35 – 09.05 | 12.05 – 12.35 |
| 09.10 – 09.40 | 12.40 – 13.10 |
| 13.15 – 13.45 |

Уколико актуелна епидемиолошка ситуација буде утицала на промену организације образовно-васпитног рада у школама, у виду проглашења ванредне ситуације, могућа је промена сатнице емитовања часова, о чему ћете бити благовремено обавештени.